โรงเรียนสาธิตเทศบาลวัดเพชรจริก

โรงเรียนสาธิตเทศบาลวัดเพชรจริก (; ตัวย่อ: ส.ท.พ.) เป็นเป็นโรงเรียนมัธยมศึกษาประเภทสหศึกษา สังกัดสำนักการศึกษา เทศบาลนครนครศรีธรรมราช กรมส่งเสริมการปกครองท้องถิ่น กระทรวงมหาดไทย

ประวัติ 
โรงเรียนสาธิตเทศบาลวัดเพชรจริก ได้เปิดทำการเรียนการสอนครั้งแรกเมื่อ พ.ศ. 2463 และทำการเรียนการสอนในระดับประถมศึกษา โดยอาศัยศาลาโรงธรรมของวัดเพชรจริกเป็นห้องเรียน ซึ่งภายหลังนายกัน ศิษฐ์กัณฑ์ ได้ยกที่ดินซึ่งอยู่ทางทิศใต้ของวัดเพชรจริกให้เป็นสมบัติของโรงเรียน ซึ่งมีเนื้อที่ 18 ไร่ และได้ย้ายอาคารเรียนออกจากวัดเพชรจริกมาเรียนในที่ดินดังกล่าวเมื่อวันที่ 26 มกราคม พ.ศ. 2478

เมื่อวันที่ 1 ตุลาคม พ.ศ. 2513 เทศบาลเมืองนครศรีธรรมราชได้รับโอนกิจการของโรงเรียนเป็นของเทศบาลและได้เปลี่ยนชื่อโรงเรียนเป็น โรงเรียนวัดเพชรจริก และต่อมาเมื่อ พ.ศ. 2523 โรงเรียนได้รับคัดเลือกให้เป็น “โรงเรียนชุมชน” ตามโครงการปรับปรุงโรงเรียนเทศบาลและเมืองพัทยา และได้เปลี่ยนชื่อโรงเรียนเป็น โรงเรียนชุมชนวัดเพชรจริก

เมื่อวันที่ 14 กรกฎาคม พ.ศ. 2542 ได้เปลี่ยนชื่อโรงเรียนชุมชนวัดเพชรจริกเป็น โรงเรียนสาธิตเทศบาลวัดเพชรจริก และได้ขยายเปิดสอนระดับมัธยมศึกษาตอนปลาย เมื่อ พ.ศ. 2543 และเมื่อ พ.ศ. 2551 เทศบาลนครนครศรีธรรมราชได้ปรับระดับการจัดการศึกษาให้เป็นระดับมัธยมศึกษาทั้งหมด โดยย้ายนักเรียนระดับชั้นอนุบาล และประถมศึกษาไปยังโรงเรียนในสังกัดเทศบาลนครนครศรีธรรมราช ทั้งหมด 8 โรงเรียน เพื่อมุ่งเน้นจัดการเรียนการสอนในระดับมัธยมศึกษาให้มีประสิทธิภาพมากยิ่งขึ้น

ข้อมูลทั่วไป
 สัญลักษณ์โรงเรียน : ตราเพชรอยู่ภายใต้พระบรมธาตุเจดีย์ และมีสิงห์คู่พิทักษ์ หมายถึง ความแข็งแกร่งประดุจเพชร และการสร้างเยาวชนให้มีคุณภาพคู่คุณธรรม มีคุณลักษณะความดี 4 ประการ และความงาม 4 ประการ
 สีประจำโรงเรียน :  สีฟ้า  สีแดง
  สีฟ้า หมายถึง ความยุติธรรม
  สีแดง หมายถึง เลือดนักสู้ที่มีใจกล้าหาญ
 ต้นไม้ประจำโรงเรียน : ต้นเหลืองปรีดียาธร
 ปรัชญาโรงเรียน : วิชาการเลิศล้ำ คุณธรรมยอดเยี่ยม เปี่ยมประชาธิปไตย มีวินัยตลอดกาล
 อัตลักษณ์โรงเรียน : ก้าวนำวิชาการ บนพื้นฐานคุณธรรม
 เอกลักษณ์โรงเรียน : เป็นองค์กรแห่งการเรียนรู้

หลักสูตร
โรงเรียนสาธิตเทศบาลวัดเพชรจริก ได้แบ่งการจัดการเรียนการสอน 2 ระดับ คือ
 ระดับชั้นมัธยมศึกษาตอนต้น
 หลักสูตรพัฒนาผู้เรียนสู่ความเป็นเลิศด้านคณิตศาสตร์ วิทยาศาสตร์ และเทคโนโลยี (SMTP) ระดับชั้นละ 6 ห้อง ห้องละ 35 คน (210 คน)
 ระดับชั้นมัธยมศึกษาตอนปลาย
 หลักสูตรพัฒนาผู้เรียนสู่ความเป็นเลิศด้านคณิตศาสตร์ วิทยาศาสตร์ และเทคโนโลยี (SMTP) ระดับชั้นละ 4 ห้อง ห้องละ 35 คน (140 คน)

ทำเนียบผู้บริหาร  
โรงเรียนสาธิตเทศบาลวัดเพชรจริก มีผู้บริหารจำนวน 18 ท่าน ดังนี้

กิจกรรม
กีฬาสี
  เหลืองเพชรลดา
  ฟ้าเพชรพรรณราย
  แดงเพชรพิสุทธิ์
  ชมพูเพชรพิมาน

อาคารและสถานที่
โรงเรียนสาธิตเทศบาลวัดเพชรจริก ประกอบด้วยอาคารต่างๆ ดังนี้

 อาคารสถานที่ มี 7 อาคาร ดังนี้
 อาคารเพชรพิมาน
 อาคารเพชรพิสุทธิ์ 
 อาคารเพชรจริก
 อาคารเฉลิมพระเกียรติ
 อาคารเพชรนครา
 อาคารอเนกประสงค์
 อาคารเพชรพฤษชาติ

 ห้องประชุม มี 4 ห้อง ดังนี้
 ห้องประชุมเพชรลดา
 ห้องประชุมเพชรพรรณราย
 ห้องประชุมเพชรน้ำหนึ่ง
 ห้องประชุมเพชรน้ำเอก

 อาคารอื่นๆ มีดังนี้
 โรงยิมเนเซี่ยม
 หอพักนักเรียน

แหล่งข้อมูลอื่น 
 โรงเรียนสาธิตเทศบาลวัดเพชรจริก

โรงเรียนในอำเภอเมืองนครศรีธรรมราช
โรงเรียนสังกัดเทศบาลนครนครศรีธรรมราช
โรงเรียนที่ก่อตั้งในปี พ.ศ. 2463
เพชรจริก